SCC "2022Q3

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทย
และภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 11 พฤศจิกายน 2565

ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง

เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้นำเสนอรายการในงบการเงินในรูปแบบเดียวกับงบการเงินรวมประจำปีและจัดทำหมายเหตุประกอบงบการเงินระหว่างกาลในรูปแบบย่อตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง โดยงบการเงินรวมระหว่างกาลนี้เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้นำเสนอไปแล้วในงบการเงินรวมประจำปี ดังนั้นการอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2564

ในการจัดทำงบการเงินรวมระหว่างกาล ผู้บริหารได้มีการใช้ดุลยพินิจและการประมาณการในการถือปฏิบัติตามนโยบายการบัญชีของกลุ่มบริษัท ซึ่งผลที่เกิดขึ้นจริงอาจแตกต่างจากที่ประมาณการไว้ ทั้งนี้ นโยบายการบัญชี วิธีการคำนวณและแหล่งข้อมูลสำคัญที่ใช้ในการประมาณการที่อาจมีความไม่แน่นอนนั้นไม่แตกต่างจากที่ได้อธิบายไว้ในงบการเงินรวมสำหรับปีสิ้นสุดวันที่ 31 ธันวาคม 2564 ยกเว้นที่ระบุไว้เป็นอย่างอื่น

กลุ่มบริษัทได้มีการถือปฏิบัติตามการปรับปรุงมาตรฐานการรายงานทางการเงิน ฉบับที่ 9 เรื่อง เครื่องมือทางการเงิน และมาตรฐานการรายงานทางการเงิน ฉบับที่ 7 เรื่อง การเปิดเผยข้อมูลเครื่องมือทางการเงิน สำหรับรายการที่ได้รับผลกระทบจากการปฏิรูปอัตราดอกเบี้ยอ้างอิง IBOR โดยปัจจุบันกลุ่มบริษัทอยู่ระหว่างการแก้ไขหรือเตรียมการแก้ไขเงื่อนไขสัญญา เพื่อตอบสนองต่อการปฏิรูปอัตราดอกเบี้ยดังกล่าว รวมถึงในบางสัญญาได้ดำเนินการแก้ไขเงื่อนไขเสร็จแล้ว

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

การซื้อธุรกิจ

ปี 2565

Sirplaste-Sociedade Industrial de Recuperados de Plastico, S.A. ประเทศโปรตุเกส

เมื่อวันที่ 5 เมษายน 2565 บริษัทย่อยในธุรกิจเคมิคอลส์ได้เข้าซื้อหุ้นในสัดส่วนร้อยละ 70 ใน Sirplaste-Sociedade Industrial de Recuperados de Plastico, S.A. (“Sirplaste”) ซึ่งเป็นผู้ผลิตเม็ดพลาสติกรีไซเคิลคุณภาพสูงรายใหญ่ที่สุดในประเทศโปรตุเกส โดยการเข้าซื้อหุ้นดังกล่าวมีมูลค่าตามสัญญา 29.6 ล้านยูโร หรือเทียบเท่าเงินบาท 1,078 ล้านบาท โดยแบ่งชำระค่าหุ้นบางส่วนแล้วจำนวนเงิน 28.3 ล้านยูโร หรือเทียบเท่าเงินบาท 1,031 ล้านบาท และคาดว่าจะชำระค่าหุ้นส่วนที่เหลือในไตรมาสที่ 4 ของปี 2565

การลงทุนใน Sirplaste เพื่อรองรับการขยายตัวของตลาดเม็ดพลาสติกรีไซเคิลในทวีปยุโรป เนื่องจาก Sirplaste มีฐานลูกค้าที่หลากหลายทั่วทั้งประเทศโปรตุเกสและประเทศอื่นๆ ในทวีปยุโรป นอกจากนี้ กลุ่มบริษัทจะประสานความสามารถด้านเทคโนโลยีคอมพาวนด์ (Compounding Technology) กับ Sirplaste เพื่อความเข้าใจอย่างลึกซึ้งในความต้องการของลูกค้าทั่วทั้งโปรตุเกสและทวีปยุโรป และนำองค์ความรู้ดังกล่าวไปเร่งกระบวนการพัฒนาและปรับปรุงผลิตภัณฑ์ให้สามารถตอบสนองความต้องการของลูกค้าได้รวดเร็วมากขึ้น

Peute Recycling B.V. และบริษัทย่อย ประเทศเนเธอร์แลนด์

เมื่อวันที่ 15 กรกฏาคม 2565 บริษัทย่อยในกลุ่มธุรกิจแพคเกจจิ้งได้เข้าซื้อหุ้นในสัดส่วนร้อยละ 100 ใน      Peute Recycling B.V. (“Peute”) ซึ่งเป็นบริษัทที่ดำเนินธุรกิจรีไซเคิลวัสดุบรรจุภัณฑ์ครอบคลุมทั้งกระดาษรีไซเคิลและพลาสติกรีไซเคิล ที่จดทะเบียนในประเทศเนเธอร์แลนด์ โดยการเข้าซื้อหุ้นดังกล่าวมีมูลค่าตามสัญญา 84.1 ล้านยูโร หรือเทียบเท่าเงินบาท 3,104 ล้านบาท

การลงทุนใน Peute เป็นการขยายธุรกิจเข้าสู่ตลาดธุรกิจรีไซเคิลวัสดุบรรจุภัณฑ์ซึ่งมีการเติบโตอย่างรวดเร็ว และเพื่อเสริมสร้างความแข็งแกร่งของธุรกิจบรรจุภัณฑ์ ตั้งแต่แหล่งวัตถุดิบ การผลิตสินค้า ตลอดจนธุรกิจโซลูชันบรรจุภัณฑ์แบบครบวงจร รวมถึงขยายเครือข่ายเพิ่มความสามารถในการจัดหาวัสดุรีไซเคิล

Jordan Trading Inc. ประเทศสหรัฐอเมริกา

เมื่อวันที่ 2 กันยายน 2565 บริษัทย่อยในกลุ่มธุรกิจแพคเกจจิ้งได้เข้าซื้อหุ้นในสัดส่วนร้อยละ 90 และบริษัทย่อยในกลุ่มธุรกิจซีเมนต์และผลิตภัณฑ์ก่อสร้างได้เข้าซื้อหุ้นในสัดส่วนร้อยละ 10 รวมเป็นเข้าซื้อหุ้นร้อยละ 100 ใน Jordan Trading Inc. (“Jordan”) ซึ่งเป็นบริษัทที่ดำเนินธุรกิจจัดหาและจัดจำหน่ายวัตถุดิบกระดาษรีไซเคิล ที่จดทะเบียนในประเทศสหรัฐอเมริกา โดยการเข้าซื้อหุ้นดังกล่าวมีมูลค่าเงินลงทุนรวม 2.2 ล้านดอลลาร์สหรัฐ หรือเทียบเท่าเงินบาท 81 ล้านบาท

การลงทุนใน Jordan เป็นการส่งเสริมธุรกิจรีไซเคิลวัสดุบรรจุภัณฑ์ และช่วยให้สามารถเข้าถึงแหล่งวัตถุดิบกล่องกระดาษเก่าใช้แล้วคุณภาพสูงของสหรัฐอเมริกาได้โดยตรง ซึ่งเป็นวัตถุดิบหลักที่ช่วยเพิ่มคุณภาพการผลิตกระดาษบรรจุภัณฑ์ และบรรจุภัณฑ์จากเยื่อและกระดาษ นอกจากนี้ การดำเนินงานร่วมกันระหว่าง Jordan และ Peute ช่วยเพิ่มขีดความสามารถและขยายฐานการจัดหาวัตถุดิบรีไซเคิลข้ามประเทศ

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2565 การประเมินมูลค่ายุติธรรมได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว ยกเว้นสินทรัพย์และหนี้สินของ Peute ที่ได้มาในไตรมาส 3 ของปี 2565 การประเมินมูลค่ายุติธรรมยังไม่เสร็จสมบูรณ์ จึงถูกบันทึกบัญชีด้วยประมาณการมูลค่าในงบแสดงฐานะการเงินรวม ณ วันที่ 30 กันยายน 2565 ซึ่งอาจมีการปรับปรุงมูลค่ายุติธรรมของสินทรัพย์ที่ได้มาและหนี้สินที่รับมา และค่าความนิยม เมื่อรายงานของผู้ประเมินแล้วเสร็จ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 30 กันยายน 2565 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขาย 3,021 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ทั้งนี้ รายได้จากการขายของบริษัทย่อยดังกล่าวตั้งแต่วันที่      1 มกราคม 2565 ถึงวันที่กลุ่มบริษัทได้มีการซื้อธุรกิจดังกล่าวเป็นจำนวนเงินรวม 8,927 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 138 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

ปี 2564

Deltalab, S.L. และบริษัทย่อย ประเทศสเปน

เมื่อวันที่ 9 ธันวาคม 2564 บริษัทย่อยในธุรกิจแพคเกจจิ้งได้เข้าซื้อหุ้นในสัดส่วนร้อยละ 85 ใน Deltalab, S.L. (“Deltalab”) ซึ่งเป็นบริษัทที่มีความเชี่ยวชาญด้านการผลิตและจัดจำหน่ายวัสดุอุปกรณ์ทางการแพทย์คุณภาพสูง (Medical Supplies and Labware) ที่จดทะเบียนในประเทศสเปน โดยมีมูลค่าเงินลงทุนรวม 86.4 ล้านยูโร หรือเทียบเท่าเงินบาท 3,307 ล้านบาท กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์ที่ได้มาและหนี้สินที่รับมา โดย ณ วันที่ 31 ธันวาคม 2564 การประเมินมูลค่ายุติธรรมยังไม่เสร็จสมบูรณ์ กลุ่มบริษัทจึงรับรู้ประมาณการมูลค่าในงบแสดงฐานะการเงินรวม

ต่อมาในไตรมาสที่ 1 ของปี 2565 การประเมินมูลค่ายุติธรรมโดยผู้ประเมินราคาอิสระได้แล้วเสร็จ กลุ่มบริษัทมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรม โดยส่วนใหญ่เป็นการปรับปรุงมูลค่ายุติธรรมของสินทรัพย์ไม่มีตัวตนอื่นเพิ่มขึ้น 2,105 ล้านบาท และปรับปรุงค่าความนิยมจากการซื้อธุรกิจลดลง 1,770 ล้านบาท ซึ่งการปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

Duy Tan Plastics Manufacturing Corporation Joint Stock Company และบริษัทย่อย ประเทศเวียดนาม

เมื่อวันที่ 23 กรกฎาคม 2564 บริษัทย่อยในธุรกิจแพคเกจจิ้งได้เข้าซื้อหุ้นในสัดส่วนร้อยละ 70 ใน Duy Tan Plastics Manufacturing Corporation Joint Stock Company (“Duy Tan”) ซึ่งเป็นผู้ผลิตสินค้าบรรจุภัณฑ์พลาสติกแบบคงรูป (Rigid Packaging) ชั้นนำในประเทศเวียดนาม ณ สิ้นปี 2564 การเข้าซื้อหุ้นดังกล่าว มีมูลค่ารวม 5,576 พันล้านดองเวียดนาม หรือเทียบเท่าเงินบาท 7,982 ล้านบาท และได้จ่ายชำระเงินค่าหุ้นงวดแรกจำนวนเงิน 3,630 พันล้านดองเวียดนาม หรือเทียบเท่าเงินบาท 5,195 ล้านบาท

ต่อมาในไตรมาสที่ 2 ของปี 2565 กลุ่มบริษัทได้บรรลุข้อตกลงกับผู้ถือหุ้นเดิมในการจ่ายชำระเงินค่าหุ้นส่วนที่เหลือเป็นจำนวนเงินรวมทั้งสิ้น 2,340 พันล้านดองเวียดนาม หรือเทียบเท่าเงินบาท 3,527 ล้านบาท มีผลทำให้กลุ่มบริษัทต้องปรับปรุงเงินค่าหุ้นค้างจ่ายส่วนที่เหลือเพิ่มขึ้นจำนวนเงิน 394 พันล้านดองเวียดนาม หรือเทียบเท่าเงินบาท 582 ล้านบาท โดยรับรู้ค่าความนิยมจากการซื้อธุรกิจเพิ่มขึ้น 195 ล้านบาท และรับรู้ผลขาดทุนจากการปรับประมาณการ 387 ล้านบาท ซึ่งแสดงรวมอยู่ในค่าใช้จ่ายอื่นในงบกำไรขาดทุนรวม ทั้งนี้ กลุ่มบริษัทได้จ่ายชำระเงินค่าหุ้นส่วนที่เหลือให้แก่ผู้ถือหุ้นเดิมในเดือนกรกฎาคม 2565

กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ  การบันทึกบัญชีเกี่ยวกับการซื้อธุรกิจจะถูกปรับปรุงใหม่

บุคคลหรือกิจการที่เกี่ยวข้องกัน

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน สรุปได้ดังนี้

ยอดคงเหลือ ณ วันที่ 30 กันยายน 2565 และ 31 ธันวาคม 2564 กับกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ลูกหนี้การค้า

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 90 วัน

เงินลงทุนในการร่วมค้าและบริษัทร่วม

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในการร่วมค้าและบริษัทร่วม 
ซึ่งบันทึกโดยวิธีส่วนได้เสีย มีดังนี้

การจำหน่ายเงินลงทุน

ในไตรมาสที่ 3 ของปี 2565 กลุ่มบริษัทได้ขายหุ้นบางส่วนที่ถืออยู่ในบริษัทร่วม 4 แห่งภายใต้ส่วนงานอื่น ซึ่งถูกจัดประเภทเป็นสินทรัพย์ไม่หมุนเวียนที่ถือไว้เพื่อขาย รวมเป็นจำนวนเงิน 1,707 ล้านบาท ส่งผลให้บริษัทดังกล่าวเปลี่ยนสถานะจากเงินลงทุนในบริษัทร่วมเป็นเงินลงทุนในตราสารทุน

การจ่ายเงินปันผลเป็นหุ้นสามัญ

ในไตรมาสที่ 2 ของปี 2565 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติจ่ายเงินปันผลประจำปี 2564 เป็นเงินสดและหุ้นสามัญ โดยมีกำหนดจ่ายในวันที่ 6 พฤษภาคม 2565 ซึ่งกลุ่มบริษัทมีสิทธิรับเงินปันผลเป็นหุ้นสามัญ จำนวน 65 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 65 ล้านบาท

7	การเปลี่ยนแปลงของหนี้สินที่เกิดจากกิจกรรมจัดหาเงิน

ในไตรมาสที่ 2 ของปี 2565 บริษัทได้ไถ่ถอนหุ้นกู้ ครั้งที่ 1/2561 จำนวน 30,000 ล้านบาท ที่ครบกำหนดไถ่ถอน ในขณะเดียวกันบริษัทเอสซีจี เคมิคอลส์ จำกัด (มหาชน) (“SCGC”) ได้ออกหุ้นกู้ ครั้งที่ 1/2565 จำนวน 30,000 ล้านบาท ที่อัตราดอกเบี้ยคงที่ร้อยละ 2.75 ต่อปี อายุ 4 ปี

ในไตรมาสที่ 3 ของปี 2565 บริษัทเอสซีจี แพคเกจจิ้ง จำกัด (มหาชน) (“SCGP”) ได้ออกหุ้นกู้ในรูปแบบหุ้นกู้ดิจิทัล ครั้งที่ 1/2565 จำนวน 5,000 ล้านบาท ที่อัตราดอกเบี้ยคงที่ร้อยละ 2.80 ต่อปี อายุ 2 ปี 10 เดือน และ SCGC ได้ออกหุ้นกู้ ครั้งที่ 2/2565 จำนวน 5 ชุด เป็นจำนวนเงินรวม 30,000 ล้านบาท ที่อัตราดอกเบี้ยคงที่ระหว่างร้อยละ 2.77 ถึงร้อยละ 4.14 ต่อปี อายุระหว่าง 3 ถึง 12 ปี

ณ วันที่ 30 กันยายน 2565 SCGC มีวงเงินกู้ยืมระยะสั้น (Revolving short-term loans) จากสถาบันการเงินในประเทศหลายแห่งรวม 43,500 ล้านบาท โดยเป็นเงินกู้ยืมระยะสั้นที่มีอัตราดอกเบี้ยลอยตัวและไม่มีหลักประกันเพื่อใช้สำหรับการดำเนินงานและเป็นเงินทุนหมุนเวียน

ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

หมายถึง กำไรก่อนส่วนแบ่งกำไรของการร่วมค้าและบริษัทร่วมตามวิธีส่วนได้เสีย ต้นทุนทางการเงิน ภาษีเงินได้

ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม

หมายถึง กำไรสำหรับงวดส่วนที่เป็นของผู้ถือหุ้นของบริษัท

ผลการดำเนินงานของส่วนงานธุรกิจ

เงินปันผล

เงินปันผลที่บริษัทจ่ายให้ผู้ถือหุ้น มีดังนี้

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรมสำหรับเครื่องมือทางการเงินที่วัดมูลค่าด้วยมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหาก
มูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

ในไตรมาสที่ 1 ของปี 2565 กลุ่มบริษัทได้รับเงินจากการขายคืนเงินลงทุนในกองทุนรวมกับบริษัทหลักทรัพย์จัดการกองทุนแห่งหนึ่ง จำนวนเงิน 12,122 ล้านบาท

ในไตรมาสที่ 3 ของปี 2565 กลุ่มบริษัทได้จำหน่ายหุ้นบางส่วนใน Finfloor S.p.A. โดยลดสัดส่วนการถือหุ้นจากร้อยละ 9.60 เป็นร้อยละ 4.76 ซึ่งมีมูลค่าจากการจำหน่ายจำนวน 1,081 ล้านบาท และกลุ่มบริษัทได้โอนผลสะสมของกำไรจากการเปลี่ยนแปลงในมูลค่ายุติธรรมของเงินลงทุนที่เคยรับรู้ในกำไรขาดทุนเบ็ดเสร็จอื่นเข้ากำไรสะสมตามสัดส่วนที่จำหน่ายซึ่งมีมูลค่าสุทธิจากภาษีจำนวน 745 ล้านบาท

ณ วันที่ 30 กันยายน 2565 เงินลงทุนในตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่น ส่วนใหญ่ลงทุนในกองทุนส่วนบุคคลซึ่งบริหารงานโดยบริษัทบริหารสินทรัพย์อิสระ 3 ราย ได้ลงทุนในตราสารหนี้ที่มีสภาพคล่องสูงและถูกจัดอันดับอยู่ในระดับความน่าเชื่อถือที่สามารถลงทุนได้ โดยมีอัตราผลตอบแทนร้อยละ 0.30 ถึง 2.86 ต่อปี (31 ธันวาคม 2564: ร้อยละ 0.44 ถึง 2.86 ต่อปี)

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในตราสารหนี้ที่เป็นหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

สินทรัพย์และหนี้สินอนุพันธ์ ได้แก่ สัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคา อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้นและสัญญาแลกเปลี่ยน
อัตราดอกเบี้ยคำนวณมูลค่ายุติธรรมจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (yield curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

-	เงินลงทุนในตราสารทุนที่ไม่ได้อยู่ในความต้องการของตลาดใช้เทคนิคการประเมินมูลค่า เช่น มูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

เงินค่าหุ้นที่คาดว่าจะต้องจ่ายใช้เทคนิคการประเมินมูลค่าโดยวิธีคิดลดกระแสเงินสด ซึ่งมีข้อมูลที่ไม่สามารถสังเกตได้ที่มีนัยสำคัญ เช่น กระแสเงินสดที่คาดว่าจะต้องจ่าย และอัตราคิดลดที่ปรับค่าความเสี่ยง

เครื่องมือทางการเงินที่วัดมูลค่าด้วยราคาทุนตัดจำหน่าย

กลุ่มบริษัทพิจารณามูลค่ายุติธรรมระดับ 2 สำหรับหุ้นกู้โดยคำนวณจากราคาซื้อขายที่ประกาศอยู่ในสมาคมตลาดตราสารหนี้ไทย โดยใช้ราคาปิด ณ วันที่รายงาน

ภาระผูกพันและหนี้สินที่อาจเกิดขึ้น

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานของโรงงานปิโตรเคมีในประเทศเวียดนาม มูลค่าตามสัญญาประมาณ 86 ล้านดอลลาร์สหรัฐ และ 1,729 พันล้านดองเวียดนาม รวมเทียบเท่าเงินบาทประมาณ 6,006 ล้านบาท

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 6,800 ล้านบาท ซึ่งสัญญาดังกล่าวมีระยะเวลา 7 ปี โดยเริ่มมีผลตั้งแต่เดือนมิถุนายน 2559

ในปี 2561 และ 2564 บริษัทย่อยในกลุ่มธุรกิจเคมิคอลส์ได้ทำสัญญาซื้อวัตถุดิบและสาธารณูปโภคกับบริษัททั้งในและต่างประเทศ อายุสัญญาแต่ละฉบับอยู่ระหว่าง 10 - 15 ปี โดยที่ทั้งสองฝ่ายมีข้อผูกพันที่จะต้องซื้อขายและส่งมอบวัตถุดิบและสาธารณูปโภคตามราคา ปริมาณ และเงื่อนไขที่ระบุในสัญญา

ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัทศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้ เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท ต่อมาบริษัทศูนย์รับฝากหลักทรัพย์ฯ ซึ่งเป็นจำเลยร่วมได้ยื่นคำร้องเพื่อขอให้ศาลฎีกาตีความคำพิพากษา โดยเมื่อวันที่ 21 พฤศจิกายน 2560 ศาลฎีกามีคำสั่งยกคำร้องดังกล่าวแล้ว บริษัทจึงได้ฟ้องคดีไล่เบี้ยอดีตพนักงานผู้กระทำละเมิด และบริษัทศูนย์รับฝากหลักทรัพย์ฯ แล้วเมื่อเดือนธันวาคม 2561 โดยเมื่อวันที่ 8 มีนาคม 2562 ศาลแรงงานกลางได้มีคำพิพากษาให้อดีตพนักงานผู้กระทำละเมิดชดใช้เงินให้แก่บริษัท จำนวน 149 ล้านบาท พร้อมดอกเบี้ยอัตราร้อยละ 7.5 ต่อปี โดยที่ไม่มีฝ่ายใดอุทธรณ์ คดีจึงถึงที่สุด ปัจจุบันอยู่ระหว่างการบังคับคดี สำหรับการเรียกร้องเอาจากบริษัทศูนย์รับฝากหลักทรัพย์ฯนั้น เมื่อวันที่ 4 ธันวาคม 2562 ศาลแพ่งมีคำพิพากษาให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี เมื่อวันที่ 4 มิถุนายน 2563 บริษัทศูนย์รับฝากหลักทรัพย์ฯ ได้ยื่นอุทธรณ์คำพิพากษาศาลแพ่งต่อศาลอุทธรณ์ และบริษัทได้ยื่นคำแก้อุทธรณ์แล้วเมื่อวันที่ 6 สิงหาคม 2563 ต่อมาในวันที่ 23 กุมภาพันธ์ 2564 ศาลอุทธรณ์มีคำพิพากษายืนตามศาลแพ่งให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี วันที่ 4 มิถุนายน 2564 บริษัทศูนย์รับฝากหลักทรัพย์ฯ ยื่นขออนุญาตฎีกาต่อศาลฎีกา และวันที่ 9 กรกฎาคม 2564 บริษัทยื่นคัดค้านการขออนุญาตฎีกาของบริษัทศูนย์รับฝากหลักทรัพย์ฯ วันที่ 19 เมษายน 2565 ศาลฎีกามีคำสั่งอนุญาตและรับฎีกาของบริษัทศูนย์รับฝากหลักทรัพย์ฯ และบริษัทได้ยื่นคำแก้ฎีกาแล้วเมื่อวันที่ 21 มิถุนายน 2565 ขณะนี้คดีอยู่ระหว่างการพิจารณาของศาลฎีกา

เรื่องอื่นๆ

เมื่อเดือนตุลาคม 2563 Mawlamyine Cement Limited (“MCL”) ซึ่งเป็นบริษัทร่วมทุนในประเทศเมียนมา ระหว่างบริษัทเอสซีจี ซิเมนต์ จำกัด (“เอสซีจี ซิเมนต์”) กับ Pacific Link Cement Industry Ltd. (“PLCI”) ได้หยุดการผลิตเป็นการชั่วคราวเนื่องจากไม่มีหินปูนซึ่งเป็นวัตถุดิบหลักที่ใช้ในการผลิตปูนซีเมนต์ สาเหตุมาจากข้อพิพาทระหว่างเอสซีจี ซิเมนต์กับ PLCI หลังจากที่การเจรจาในช่วงที่ผ่านมาระหว่างเอสซีจี ซิเมนต์กับ PLCI ไม่ประสบความสำเร็จ เอสซีจี ซิเมนต์ได้ยื่นคำร้องเพื่อดำเนินการระงับข้อพิพาทด้วยกระบวนการอนุญาโตตุลาการตามเงื่อนไขที่กำหนดไว้ในสัญญาร่วมทุนกับ PLCI ขณะนี้เรื่องอยู่ระหว่างการพิจารณาของอนุญาโตตุลาการ

สำหรับคดีที่ PLCI ได้ดำเนินกระบวนการทางกฎหมายกับ MCL ต่อศาลในประเทศเมียนมา ซึ่งเอสซีจี ซิเมนต์ และ MCL ได้ยื่นคัดค้านคำร้องดังกล่าว เมื่อวันที่ 16 พฤษภาคม 2565 ศาลประเทศเมียนมาได้มีคำสั่งยกคำร้องของ PLCI เนื่องจากคำร้องดังกล่าวขัดกับกฎหมาย Insolvency Laws

เมื่อวันที่ 26 มกราคม 2565 ที่ประชุมคณะกรรมการบริษัทได้มีมติอนุมัติแผนการออกและเสนอขายหุ้นสามัญเพิ่มทุนต่อประชาชนทั่วไปครั้งแรก (Initial Public Offering (“IPO”)) ของ SCGC อนุมัติการนำหุ้นสามัญของ SCGC เข้าจดทะเบียนเป็นหลักทรัพย์ในตลาดหลักทรัพย์แห่งประเทศไทย และอนุมัติการแปรสภาพ SCGC เป็นบริษัทมหาชนจำกัด

เมื่อวันที่ 4 เมษายน 2565 SCGC ได้จดทะเบียนการแปรสภาพบริษัทเป็นบริษัทมหาชนจำกัดตามหลักเกณฑ์ที่กำหนดในพระราชบัญญัติบริษัทมหาชนจำกัด พ.ศ. 2535 และที่แก้ไขเพิ่มเติม และได้เปลี่ยนชื่อบริษัทเป็นบริษัทเอสซีจี เคมิคอลส์ จำกัด (มหาชน)

เมื่อวันที่ 27 เมษายน 2565 SCGC ได้ยื่นแบบแสดงรายการข้อมูลการเสนอขายหลักทรัพย์และร่างหนังสือ    ชี้ชวนเพื่อเสนอขายหุ้นสามัญเพิ่มทุนต่อประชาชนเป็นครั้งแรก (IPO) ต่อสำนักงานคณะกรรมการกำกับหลักทรัพย์และตลาดหลักทรัพย์เป็นที่เรียบร้อยแล้ว โดย SCGC คาดว่าจะออกและเสนอขายหุ้นสามัญจำนวนไม่เกิน 3,854,685,000 หุ้น มูลค่าหุ้นที่ตราไว้หุ้นละ 10 บาท ทั้งนี้หุ้นสามัญเพิ่มทุนดังกล่าวคิดเป็นสัดส่วน       ไม่เกินร้อยละ 25.2 ของทุนชำระแล้วของ SCGC และภายหลังการเพิ่มทุนและการออกและเสนอขายหุ้น IPO กลุ่มบริษัทจะยังคงเป็นผู้ถือหุ้นรายใหญ่และเป็นผู้มีอำนาจควบคุมของ SCGC และ SCGC จะยังคงมีสถานะเป็นบริษัทย่อยของกลุ่มบริษัทเช่นเดิม

เมื่อวันที่ 5 ตุลาคม 2565 SCGC ได้รับหนังสือแจ้งการอนุญาตตามแบบคำขออนุญาตเสนอขายหลักทรัพย์จากสำนักงานคณะกรรมการกำกับหลักทรัพย์และตลาดหลักทรัพย์

เหตุการณ์ภายหลังรอบระยะเวลารายงาน

เมื่อวันที่ 3 ตุลาคม 2565 บริษัทได้ออกหุ้นกู้ ครั้งที่ 1/2565 จำนวน 15,000 ล้านบาท ที่อัตราดอกเบี้ยคงที่ร้อยละ 3.25 ต่อปี อายุ 3 ปี 11 เดือน 28 วัน เพื่อนำไปไถ่ถอนหุ้นกู้ ครั้งที่ 2/2561 จำนวน 10,000 ล้านบาท ที่ครบกำหนดไถ่ถอน

เมื่อวันที่ 20 ตุลาคม 2565 SCGC ได้ลงนามในสัญญาร่วมทุนกับบริษัท Denka Company Limited (“Denka”) ประเทศญี่ปุ่น เพื่อจัดตั้งบริษัทร่วมทุนสำหรับธุรกิจผลิตและจัดจำหน่ายอะเซทิลีนแบล็ค ซึ่งใช้เป็นส่วนประกอบในการผลิตแบตเตอรี่ลิเธียมไอออนสำหรับยานยนต์ไฟฟ้า (EV) รวมถึงสามารถนำไปใช้เป็นวัสดุสำหรับผลิตสายส่งไฟฟ้าแรงสูง โดย SCGC จะถือหุ้นร้อยละ 40 ในบริษัทร่วมทุนดังกล่าว ทั้งนี้รายละเอียดการลงทุนจะเป็นไปตามการตัดสินใจขั้นสุดท้ายของ SCGC ซึ่งคาดว่าจะเสร็จสิ้นภายในต้นปี 2566

เมื่อวันที่ 25 ตุลาคม 2565 ที่ประชุมคณะกรรมการบริษัท SCGP มีมติอนุมัติการออกและเสนอขายหุ้นกู้ ครั้งที่ 2/2565 มูลค่าเสนอขายไม่เกิน 4,000 ล้านบาท และมีหุ้นกู้สำรองเพื่อการเสนอขายเพิ่มเติมมูลค่าไม่เกิน 1,000 ล้านบาท อายุ 4 ปี ที่อัตราดอกเบี้ยคงที่ร้อยละ 3.50 ต่อปี โดย SCGP จะออกหุ้นกู้ในวันที่ 1 ธันวาคม 2565 ทั้งนี้เพื่อชำระคืนเงินกู้ยืม รองรับการลงทุนและเป็นเงินหมุนเวียนตามแผนงานธุรกิจของ SCGP

เมื่อวันที่ 26 ตุลาคม 2565 ที่ประชุมคณะกรรมการบริษัทมีมติอนุมัติการรวมกิจการระหว่างบริษัทเอสซีจี โลจิสติกส์ แมเนจเม้นท์ จำกัด (“SCGL”) และบริษัทเจดับเบิ้ลยูดี อินโฟโลจิสติกส์ จำกัด (มหาชน) (“JWD”) โดยการแลกหุ้นสามัญของ SCGL จำนวนรวมไม่เกิน 35.03 ล้านหุ้น กับหุ้นสามัญเพิ่มทุนของ JWD จำนวนรวมไม่เกิน 776.81 ล้านหุ้น คิดเป็นมูลค่ารวมทั้งสิ้นไม่เกิน 18,660 ล้านบาท โดยภายหลังการทำธุรกรรมเสร็จสิ้น กลุ่มบริษัทจะถือหุ้นใน JWD รวมร้อยละ 42.89

ทั้งนี้ ธุรกรรมการรวมกิจการข้างต้นจะต้องได้รับอนุมัติจากที่ประชุมวิสามัญผู้ถือหุ้นของ JWD และหน่วยงานกำกับดูแลที่เกี่ยวข้อง รวมทั้งเงื่อนไขบังคับก่อนของธุรกรรมการรวมกิจการได้สำเร็จลุล่วง โดยคาดว่าการรวมกิจการจะดำเนินการแล้วเสร็จภายในไตรมาสที่ 1 ของปี 2566

ภายหลังจากธุรกรรมการรวมกิจการเสร็จสมบูรณ์ JWD จะเป็นบริษัทย่อยของกลุ่มบริษัทและจะเปลี่ยนชื่อเป็นบริษัทเอสซีจี เจดับเบิ้ลยูดี โลจิสติกส์ จำกัด (มหาชน) (“SCGJWD”) โดยจะรับโอนธุรกิจทั้งหมดรวมถึงสินทรัพย์และหนี้สินของ SCGL จากนั้น SCGL จะดำเนินการจดทะเบียนเลิกบริษัท ภายในรอบระยะเวลาบัญชีที่มีการโอนกิจการทั้งหมดให้แก่ SCGJWD ทั้งนี้คาดว่าธุรกรรมการโอนกิจการทั้งหมดจะแล้วเสร็จภายในไตรมาสที่ 4 ของปี 2566

เมื่อวันที่ 10 พฤศจิกายน 2565 บริษัทย่อยภายใต้ธุรกิจเคมิคอลส์ได้ลงนามในสัญญาเพื่อเข้าซื้อหุ้นในสัดส่วนร้อยละ 60 ใน Recycling Holding Volendam B.V. (“Kras”) ซึ่งเป็นบริษัทที่ประกอบธุรกิจด้านการจัดการขยะใช้แล้วในประเทศเนเธอร์แลนด์ โดยมีมูลค่าการลงทุนประมาณ 55.1 ล้านยูโร หรือเทียบเท่าเงินบาทประมาณ 2,100 ล้านบาท ทั้งนี้คาดว่าธุรกรรมดังกล่าวจะเสร็จสิ้นภายในปี 2565

มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ออกและปรับปรุงมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2566 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมระหว่างกาลนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินรวมจากการถือปฏิบัติตามมาตรฐานการรายงานทางการเงินที่ออกและปรับปรุงใหม่ดังกล่าว ซึ่งคาดว่าไม่มีผลกระทบที่มีสาระสำคัญต่องบการเงินรวมในงวดที่ถือปฏิบัติ

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงินระหว่างกาล |

| 3 |  | การซื้อธุรกิจ |

| 4 |  | บุคคลหรือกิจการที่เกี่ยวข้องกัน |

| 5 |  | ลูกหนี้การค้า |

| 6 |  | เงินลงทุนในการร่วมค้าและบริษัทร่วม |

| 7 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 8 |  | ข้อมูลตามส่วนงานธุรกิจ |

| 9 |  | เงินปันผล |

| 10 |  | เครื่องมือทางการเงิน |

| 11 |  | ภาระผูกพันและหนี้สินที่อาจเกิดขึ้น |

| 12 |  | เรื่องอื่นๆ |

| 13 |  | เหตุการณ์ภายหลังรอบระยะเวลารายงาน |

| 14 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |



|  | งวดสามเดือน | งวดสามเดือน | งวดสามเดือน | งวดเก้าเดือน | งวดเก้าเดือน | งวดเก้าเดือน |

|  | 2565 |  | 2564 | 2565 |  | 2564 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| การร่วมค้าและบริษัทร่วม |  |  |  |  |  |  |

| ซื้อ | 5,857 |  | 5,846 | 19,176 |  | 15,997 |

| ค่าบริการและอื่นๆ | 295 |  | 269 | 751 |  | 756 |

| รายได้จากการขายสินค้า | 12,846 |  | 12,660 | 44,475 |  | 36,466 |

| รายได้ค่าบริการขนส่งและบริการอื่นๆ | 1,460 |  | 614 | 3,076 |  | 1,644 |

| รายได้ค่าธรรมเนียมการจัดการบริหารและอื่นๆ | 377 |  | 470 | 1,366 |  | 1,436 |

| รายได้เงินปันผล | 200 |  | 71 | 9,138 |  | 5,915 |

|  |  |  |  |  |  |  |

| บริษัทอื่น |  |  |  |  |  |  |

| ซื้อ | 495 |  | 710 | 1,991 |  | 2,119 |

| ค่าบริการและอื่นๆ | 127 |  | 45 | 351 |  | 248 |

| รายได้จากการขายสินค้า | 938 |  | 847 | 3,219 |  | 2,110 |

| รายได้ค่าบริการขนส่งและบริการอื่นๆ | 54 |  | 31 | 129 |  | 99 |

| รายได้ค่าธรรมเนียมการจัดการบริหารและอื่นๆ | 120 |  | 114 | 393 |  | 310 |

| รายได้เงินปันผล | - |  | - | 3,098 |  | 1,482 |



|  | 30 กันยายน |  | 31 ธันวาคม |

|  | 2565 |  | 2564 |

|  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |

| การร่วมค้าและบริษัทร่วม | 5,192 |  | 5,600 |

| บริษัทอื่น | 777 |  | 739 |

| รวม | 5,969 |  | 6,339 |



| ลูกหนี้หมุนเวียนอื่น |  |  |  |

| การร่วมค้าและบริษัทร่วม | 644 |  | 2,703 |

| บริษัทอื่น | 54 |  | 26 |

| รวม | 698 |  | 2,729 |

|  |  |  |  |



| เงินให้กู้ยืมระยะสั้น |  |  |  |

| บริษัทร่วม | 169 |  | 197 |

|  |  |  |  |



| เงินให้กู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| การร่วมค้าและบริษัทร่วม | 147 |  | 104 |

| บริษัทอื่น | - |  | 4 |

| รวม | 147 |  | 108 |



| เจ้าหนี้การค้า |  |  |  |

| การร่วมค้าและบริษัทร่วม | 2,343 |  | 2,290 |

| บริษัทอื่น | 119 |  | 217 |

| รวม | 2,462 |  | 2,507 |



|  | 30 กันยายน |  | 31 ธันวาคม |

|  | 2565 |  | 2564 |

|  | (ล้านบาท) | (ล้านบาท) | (ล้านบาท) |

| เจ้าหนี้หมุนเวียนอื่น |  |  |  |

| การร่วมค้าและบริษัทร่วม | 487 |  | 171 |

| บริษัทอื่น | 44 |  | 27 |

| รวม | 531 |  | 198 |



| เงินกู้ยืมระยะสั้น |  |  |  |

| บริษัทร่วม | 87 |  | 80 |

| บริษัทอื่น | 244 |  | 244 |

| รวม | 331 |  | 324 |

|  |  |  |  |

| เงินกู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทอื่น | 22 |  | 15 |



| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 182 |  | 184 |

| บริษัทอื่น | 1,715 |  | 1,629 |

| รวม | 1,897 |  | 1,813 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2565 |  | 2564 |  | 2565 |  | 2564 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 109 |  | 125 |  | 320 |  | 326 |

| ผลประโยชน์หลังออกจากงาน | 10 |  | 7 |  | 29 |  | 20 |

| รวม | 119 |  | 132 |  | 349 |  | 346 |



|  | หมายเหตุ | 30 กันยายน |  | 31 ธันวาคม |

|  |  | 2565 |  | 2564 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| กิจการที่เกี่ยวข้องกัน |  |  |  |  |

| ภายในวันที่ครบกำหนดชำระ |  | 5,838 |  | 6,243 |

| เกินวันครบกำหนดชำระ |  |  |  |  |

| น้อยกว่า 1 เดือน |  | 86 |  | 49 |

| 1 - 3 เดือน |  | 33 |  | 28 |

| มากกว่า 3 - 12 เดือน |  | 11 |  | 19 |

| มากกว่า 12 เดือน |  | 1 |  | - |

|  |  |  |  |  |

| รวม | 4 | 5,969 |  | 6,339 |



| กิจการอื่น |  |  |  |

| ภายในวันที่ครบกำหนดชำระ | 49,465 |  | 48,096 |

| เกินวันครบกำหนดชำระ |  |  |  |

| น้อยกว่า 1 เดือน | 4,811 |  | 4,153 |

| 1 - 3 เดือน | 1,869 |  | 1,785 |

| มากกว่า 3 - 12 เดือน | 1,399 |  | 805 |

| มากกว่า 12 เดือน | 2,138 |  | 1,996 |

|  | 59,682 |  | 56,835 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (2,056) |  | (1,723) |

| สุทธิ | 57,626 |  | 55,112 |

|  |  |  |  |

| รวม | 63,595 |  | 61,451 |



|  |  | 2565 |  | 2564 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 118,870 |  | 97,375 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 8,832 |  | 15,295 |

| ลงทุนเพิ่ม |  | 1,214 |  | 12,462 |

| รายได้เงินปันผล |  | (9,138) |  | (5,915) |

| โอนไปสินทรัพย์ไม่หมุนเวียนที่ถือไว้เพื่อขาย |  | - |  | (2,292) |

| การเปลี่ยนแปลงสถานะเป็นเงินลงทุนในบริษัทร่วม |  | 107 |  | - |

| การเปลี่ยนแปลงสถานะเป็นเงินลงทุนในตราสารทุน |  | (400) |  | (217) |

| อื่นๆ |  | 4,414 |  | 3,018 |

| ณ วันที่ 30 กันยายน |  | 123,899 |  | 119,726 |

|  |  |  |  |  |

| ณ วันที่ 31 ธันวาคม |  |  |  | 118,870 |



| ธุรกิจซีเมนต์และผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา สินค้ากลุ่ม ฝา ฝ้า และไม้สังเคราะห์ อิฐบล็อกปูพื้น กระเบื้องเซรามิค สุขภัณฑ์และก๊อกน้ำต่างๆ เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ รวมไปถึงบริการและโซลูชันที่เกี่ยวกับบ้านและที่อยู่อาศัยผ่านช่องทางการจัดจำหน่าย (Active Omni Channel) รวมถึงการให้บริการขนส่ง กระจายสินค้า บริการนำเข้าและส่งออก |

|  |  |

| ธุรกิจเคมิคอลส์ (เอสซีจีซี) | ผลิตและจำหน่ายโอเลฟินส์ โพลิโอเลฟินส์ ไวนิล และสินค้าเคมีภัณฑ์อื่นๆ |

|  |  |

| ธุรกิจแพคเกจจิ้ง (เอสซีจีพี) | ประกอบธุรกิจการให้บริการโซลูชันด้านบรรจุภัณฑ์แบบครบวงจร โดยแบ่งออกเป็นสามสายธุรกิจที่สำคัญ คือ (1) สายธุรกิจบรรจุภัณฑ์แบบครบวงจร ประกอบไปด้วย บรรจุภัณฑ์เยื่อและกระดาษ กระดาษบรรจุภัณฑ์ และบรรจุภัณฑ์จากวัสดุสมรรถนะสูงและพอลิเมอร์ (2) สายธุรกิจเยื่อและกระดาษ ประกอบด้วยบรรจุภัณฑ์อาหาร ผลิตภัณฑ์เยื่อและกระดาษ ซึ่งส่วนใหญ่ประกอบไปด้วยกระดาษพิมพ์เขียนและเยื่อกระดาษ และ (3) สายธุรกิจรีไซเคิล |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ เหล็ก ธุรกิจพลังงานสะอาดและเทคโนโลยี ที่เกี่ยวข้อง รวมทั้งธุรกิจบูรณาการระบบอัตโนมัติ และการให้บริการอื่นๆ |



|  | วันที่อนุมัติ | กำหนดจ่าย เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| 2565 |  |  |  |  |  |

| เงินปันผลประจำปี 2564 | 30 มีนาคม 2565 | 26 เมษายน 2565 | 10.00 |  | 12,000 |

| เงินปันผลระหว่างกาล ปี 2565 | 27 กรกฎาคม 2565 | 26 สิงหาคม 2565 | 6.00 |  | 7,199 |

| รวม |  |  | 16.00 |  | 19,199 |

|  |  |  |  |  |  |

| 2564 |  |  |  |  |  |

| เงินปันผลประจำปี 2563 | 31 มีนาคม 2564 | 23 เมษายน 2564 | 8.50 |  | 10,199 |

| เงินปันผลระหว่างกาล ปี 2564 | 29 กรกฎาคม 2564 | 27 สิงหาคม 2564 | 8.50 |  | 10,199 |

| รวม |  |  | 17.00 |  | 20,398 |



|  | 30 กันยายน |  | 31 ธันวาคม |

|  | 2565 |  | 2564 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 66 |  | 132 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 2,599 |  | 2,340 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 1,331 |  | 2,123 |

| (ง)	ภาระผูกพัน |  |  |  |

| -	ตามสัญญาซื้อวัตถุดิบ | 33,246 |  | 53,870 |

| -	ตามสัญญาเช่าและบริการ | 2,975 |  | 1,801 |

| -	ตามสัญญาซื้อที่ดิน ก่อสร้าง ติดตั้งเครื่องจักร และอื่นๆ | 16,930 |  | 16,730 |